b"\n_START_ARTICLE_\nMaghila\n_START_SECTION_\nA Tun\xc3\xadsia\n_START_PARAGRAPH_\nVivien a l'edat mitjana a la Berberia oriental, suposadament el Djabal Dahar i el Djabal Tebaga al sud-est de Tun\xc3\xadsia. La tradici\xc3\xb3 \xc3\xa0rab els fa venir de Palestina i haver passat per L\xc3\xadbia i aix\xc3\xb2 porta a Vivien de Saint Martin a identificar-los amb la tribu l\xc3\xadbica dels Mecales o Imacles que esmenta Corippos al segle VI, cosa generalment acceptada pels historiadors. Encara una altra hip\xc3\xb2tesi suggereix que els macales eren els mateixos que els makhlues una tribu l\xc3\xadbica esmentada per Her\xc3\xb2dot que al segle V aC vivia al sud-est de Tun\xc3\xadsia (al sud-est del Chott El Djerid, el gran llac salat) on tamb\xc3\xa9 s\xc3\xb3n situats els mecales. Malauradament les fonts \xc3\xa0rabs no assenyalen on vivien els maghiles als segles VII a IX encara que se'ls situa entre les tribus orientals com els hawwares, warfadjdjumes, mazates i nafuses. Des d'un port d'Alg\xc3\xa8ria en territori que al segle\xc2\xa0xi pertanyia als maghiles (al segle\xc2\xa0viii no se sap), Abd al-Rahman I va embarcar cap a l'\xc3\x80ndalus per fundar l'emirat i despr\xc3\xa9s califat omeia, desembarcant a al-Munakkab (Almu\xc3\xb1\xc3\xa9car); el port podria ser Marsa Maghila, a l'est de T\xc3\xa9n\xc3\xa8s."